





















A. ŽENKLINIMAS


INFORMACIJA ANT IŠORINĖS PAKUOTĖS

KARTONO DĖŽUTĖ


1.	VAISTINIO PREPARATO PAVADINIMAS

Dobutamine Hameln 250 mg/20 ml koncentratas infuziniam tirpalui
Dobutaminas


2.	VEIKLIOJI (-IOS) MEDŽIAGA (-OS) IR JOS (-Ų) KIEKIS (-IAI)

Kiekviename ml yra 12,5 mg dobutamino (atitinkančio 14,01 mg dobutamino hidrochlorido).
Kiekvienoje 20 ml ampulėje yra 250 mg dobutamino (atitinkančio 280,2 mg dobutamino hidrochlorido).


3.	PAGALBINIŲ MEDŽIAGŲ SĄRAŠAS

Pagalbinės medžiagos: natrio metabisulfitas (E223), vandenilio chlorido rūgštis (pH koreguoti), natrio hidroksidas (pH koreguoti), injekcinis vanduo ir anglies dioksidas.
Daugiau informacijos pateikta pakuotės lapelyje.


4.	FARMACINĖ FORMA IR KIEKIS PAKUOTĖJE

Koncentratas infuziniam tirpalui
5 x 20 ml ampulės
10 x 20 ml ampulės

5.	VARTOJIMO METODAS IR BŪDAS (-AI)

Leisti į veną.
Būtina praskiesti.
Prieš vartojimą perskaitykite pakuotės lapelį.


6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje.


7.	KITAS (-I) SPECIALUS (-ŪS) ĮSPĖJIMAS (-AI) (JEI REIKIA)

Tik vienkartiniam vartojimui. Bet kokius likučius po vartojimo sunaikinti.


8.	TINKAMUMO LAIKAS

Tinka iki: mm/MMMM.


9.	SPECIALIOS LAIKYMO SĄLYGOS

Laikyti ne aukštesnėje kaip 25 °C temperatūroje, išorinėje pakuotėje, kad preparatas būtų apsaugotas nuo šviesos. Prieš vartojimą susipažinti su pakuotės lapelyje pateiktomis vartojamo preparato laikymo sąlygomis.


10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)


11.	LYGIAGRETUS IMPORTUOTOJAS

Lygiagretus importuotojas UAB „Adeofarma“. 


12.	LYGIAGRETAUS IMPORTO LEIDIMO NUMERIS

Lyg. imp. Nr.:	LT/L/18/0685/001
			LT/L/18/0685/002

13.	SERIJOS NUMERIS

Serija:


14.	PARDAVIMO (IŠDAVIMO) TVARKA

Receptinis vaistas.


15.	VARTOJIMO INSTRUKCIJA


16.	INFORMACIJA BRAILIO RAŠTU


17.	UNIKALUS IDENTIFIKATORIUS – 2D BRŪKŠNINIS KODAS



18.	UNIKALUS IDENTIFIKATORIUS – ŽMONĖMS SUPRANTAMI DUOMENYS

<PC: {numeris} [vaistinio preparato kodas]
SN: {numeris} [nuoseklusis numeris]
NN: {numeris} [nacionalinis kompensacijos rūšies kodas arba kitas nacionalinis vaistinio preparato identifikacinis numeris]>

<Duomenys nebūtini.>
[image: ]
Gamintojas: Hameln rds a.s., Horná 36, 900 01 Modra, Slovakija arba Siegfried Hameln GmbH, Langes Feld 13, Hameln, D-31789, Vokietija

Perpakavo BĮ UAB „Norfachema”.
Perpakavo UAB „Entafarma”.

Perpak. serija:

Lygiagrečiai importuojamas vaistinis preparatas nuo referencinio vaistinio preparato skiriasi pagalbinėmis medžiagomis (sudėtyje yra anglies dioksido), laikymo sąlygomis (reikia papildomai laikyti išorinėje pakuotėje, kad preparatas būtų apsaugotas nuo šviesos) ir tinkamumo laiku (referencinio vaistinio preparato tinkamumo laikas – 2 metai, lygiagrečiai importuojamo – 3).



























B. PAKUOTĖS LAPELIS


Pakuotės lapelis: informacija vartotojui

Dobutamine Hameln 250 mg/20 ml koncentratas infuziniam tirpalui
Dobutaminas


Jūsų vaisto pavadinimas yra Dobutamine Hameln 250 mg/20 ml koncentratas infuziniam tirpalui, tačiau toliau lapelyje jis bus vadinamas Dobutamine Hameln. 

Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.
-	Neišmeskite šio lapelio, nes vėl gali prireikti jį perskaityti.
-	Jeigu kiltų daugiau klausimų, kreipkitės į gydytoją arba vaistininką.
-	Šis vaistas skirtas tik Jums, todėl kitiems žmonėms jo duoti negalima. Vaistas gali jiems pakenkti (net tiems, kurių ligos požymiai yra tokie patys kaip Jūsų).
-	Jeigu pasireiškė sunkus šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.

Apie ką rašoma šiame lapelyje?
1.	Kas yra Dobutamine Hameln ir kam jis vartojamas
2.	Kas žinotina prieš vartojant Dobutamine Hameln 
3.	Kaip vartoti Dobutamine Hameln 
4.	Galimas šalutinis poveikis
5.	Kaip laikyti Dobutamine Hameln 
6.	Pakuotės turinys ir kita informacija


1.	Kas yra Dobutamine Hameln ir kam jis vartojamas

Dobutamine Hameln sudėtyje yra veikliosios medžiagos dobutamino, kuri priklauso vaistų, vadinamų beta adrenoreceptorių agonistais (širdį stimuliuojančiais preparatais), grupei.
Dobutamine Hameln vartojama širdžiai stimuliuoti suaugusiems žmonėms, kuriems yra širdies nepakankamumas, sukeltas širdies priepuolio, atvirosios širdies operacijos ar širdies ligos.
Be to, Dobutamine Hameln galima vartoti širdies tyrimo metu, kai fizinio krūvio mėginio atlikti neįmanoma.

Vaikų populiacija

Dobutaminas skirtas visų amžiaus grupių (nuo naujagimių iki 18 metų) vaikų širdies susitraukimams stiprinti, kai yra su mažu išstumiamu kraujo tūriu susijusi perfuzijos sumažėjimu pasireiškianti būklė, kurią sukėlė dekompensuotas širdies nepakankamumas, širdies operacija, kardiomiopatija, su nepakankama širdies veikla susijęs (kardiogeninis) ar infekcijos sukeltas (sepsinis) šokas.


2.	Kas žinotina prieš vartojant Dobutamine Hameln 

Dobutamine Hameln vartoti negalima:
· jeigu yra arba gali būti alergija (padidėjęs jautrumas) dobutaminui, natrio metabisulfitui ar bet kuriai pagalbinei šio vaisto medžiagai (jos išvardytos 6 skyriuje). Alerginė reakcija gali pasireikšti išbėrimu, niežuliu, kvėpavimo pasunkėjimu ar veido, lūpų, gerklės ar liežuvio patinimu;
· jeigu yra kraujo tekėjimą širdyje sutrikdantis susiaurėjimas (Jūsų gydytojas žinos apie tai);
· jeigu kraujo tūris yra mažas ir šis sutrikimas nėra pašalintas (Jūsų gydytojas žinos apie tai);
· jeigu sergate nekontroliuojama aritmija (yra širdies ritmo sutrikimas);
· Jūsų kraujospūdis yra didelis ir tai sukėlė šalia inkstų esantis navikas (feochromocitoma).

Be to, Dobutamine Hameln negalima vartoti širdies tyrimo metu, jei:
· yra nestabili (nekontroliuojama) krūtinės angina;
· Jūsų kraujospūdis yra didelis ir nekontroliuojamas;
· yra sutrikusi elektrolitų (druskų) pusiausvyra;
· sergate sunkia mažakraujyste (raudonųjų kraujo ląstelių kiekis yra mažas);
· pastarųjų 30 dienų metu patyrėte širdies priepuolį;
· yra aortos atsisluoksniavimas (kraujavimas, kurį sukėlė aortos, t. y. didžiausios organizmą krauju aprūpinančios kraujagyslės, sienelės sluoksnio atplyšimas);
· yra aortos aneurizma (dalis aortos, t. y. didžiausios organizmą krauju aprūpinančios kraujagyslės, yra susilpnėjusi ir išsipūtusi).

Įspėjimai ir atsargumo priemonės
Pasitarkite su gydytoju prieš pradėdami vartoti Dobutamine Hameln, jei Jums yra bet kuri iš išvardytų būklių)
· Bet kokia širdies liga.
· Kepenų arba inkstų liga.
· Hipertiroidizmas (sustiprėjusi skydliaukės veikla).
· Sunki hipotenzija (mažas kraujospūdis).
· Antinksčių liaukos navikas.
· Astma.
· Būklė, kai kalio koncentracija kraujyje yra maža (kalio koncentracijos kraujo serume sumažėjimas ir hipokalemija).
· Cukrinis diabetas.
· Hipovolemija (dehidratacija).

Kiti vaistai ir Dobutamine Hameln 
Turite pasakyti gydytojui, jei vartojate ar vartojote bet kurio iš toliau išvardytų vaistų arba dėl to nesate tikri, nes galima jų ir Dobutamine Hameln sąveika.
· Monoaminooksidazės inhibitorių (jais gydoma depresija).
· Ergotamino ar metisergino (jais gydoma migrena).
· Beta adrenerginių receptorių blokatorių, tokių kaip propranololis ar metoprololis.
· Alfa adrenerginių receptorių blokatorių (jų vartojama padidėjusiam kraujospūdžiui gydyti ar padidėjus prostatai).
· Dipiridamolio (kraują skystinančio preparato).
· Bendrųjų anestetikų.
· Teofilino (juo gydoma astma).
· AKF inhibitorių, pvz., kaptoprilio (jų vartojama esant dideliam kraujospūdžiui ar sergant širdies nepakankamumu).
· Entakapono (juo gydoma Parkinsono liga).
· Antipsichotikų (vaistų nuo psichikos ligų).
· Doksapramo (jo vartojama nuo kvėpavimo sutrikimų).
· Oksitocino (jo vartojama gimdymo metu).
· Atropino sulfato (juo gydomas akies rainelės uždegimas arba vartojama akies tyrimo metu).
· Periferines kraujagysles sutraukiančių preparatų, pvz., noradrenalino.
· Periferines kraujagysles plečiančių preparatų (pvz., nitratų, natrio nitroprusido).

Jus vis tiek gali būti galima gydyti Dobutamine Hameln, tačiau gydytojas nuspręs, koks gydymas Jums labiausiai tinka.

Jeigu vartojate arba neseniai vartojote kitų vaistų, įskaitant įsigytus be recepto, pasakykite gydytojui arba vaistininkui. 

Vaikams

Nustatyta, kad širdies susitraukimų dažnio ir kraujospūdžio padidėjimas vaikams atsiranda dažniau ir būna didesnis, nei suaugusiems. Nustatyta, kad naujagimių širdies ir kraujagyslių sistema yra mažiau jautri dopaminui ir hipotenzinis (kraujospūdį mažinantis) poveikis suaugusiems žmonėms pasireiškia dažniau nei mažiems vaikams.

Vadinasi, dobutaminu gydomus vaikus būtina atidžiai stebėti.

Nėštumas ir žindymo laikotarpis
Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą, pasitarkite su gydytoju arba vaistininku.

Nėštumo ar žindymo laikotarpiu Jūs Dobutamine Hameln vartosite tik tuo atveju, jei gydytojas manys, kad tai būtina.

Vairavimas ir mechanizmų valdymas
Dobutamine Hameln įtakos Jūsų gebėjimui vairuoti ir valdyti mechanizmus neturės.

Dobutamine Hameln sudėtyje yra natrio
Šio vaisto dozėje yra mažiau kaip 1 mmol (23 mg) natrio, t. y. jis beveik neturi reikšmės.
Šiame vaiste yra natrio metabisulfito, kuris retais atvejais gali sukelti sunkių padidėjusio jautrumo reakcijų ir bronchų spazmą.


3.	Kaip vartoti Dobutamine Hameln 

Jums Dobutamine Hameln ligoninėje sulašins (infuzuos) gydytojas arba slaugytojas. Dobutamine Hameln yra atskiedžiamas ir infuzuojamas į veną.

Dozavimas širdžiai stimuliuoti
Suaugę žmonės, įskaitant senyvus
Rekomenduojama dozė yra 2,5-10 mikrogramų/kg kūno svorio/minutę, ji koreguojama atsižvelgiant į širdies susitraukimų dažnį, kraujospūdį, išstumiamą širdies tūrį ir išsiskiriančio šlapimo kiekį. Kartais tenka vartoti ne didesnę kaip 40 mikrogramų/kg kūno svorio/minutę dozę.

Dozavimas atliekant širdies krūvio tyrimą
Suaugę žmonės
Rekomenduojama laipsniškai didinama dozė yra 5-40 mikrogramų/kg kūno svorio/minutę.

Senyvi žmonės
Rekomenduojama laipsniškai didinama dozė yra 5-20 mikrogramų/kg kūno svorio/minutę.

Vartojimas vaikams ir paaugliams 

Visų amžiaus grupių (nuo naujagimių iki 18 metų) vaikams pradinė dozė yra 5 mikrogramai/kg kūno svorio per minutę, vėliau ją rekomenduojama koreguoti atsižvelgiant į klinikinę reakciją iki 2-20 mikrogramų/kg kūno svorio per minutę dozės. Kartais reakciją sukelia maža dozė, pvz., 0,5-1,0 mikrogramas/kg kūno svorio per minutę. Vaikams dozę būtina laipsniškai nustatyti, atsižvelgiant, kad vaistinio preparato terapinė platuma vaikų organizme tikriausiai yra mažesnė.

Ką daryti pavartojus per didelę Dobutamine Hameln dozę?
Infuzija bus nutraukta ir Jūs būsite atidžiai stebimas. Gydytojas žinos, kokios dozės Jums reikia.

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.


4.	Galimas šalutinis poveikis

Šis vaistas, kaip ir visi kiti gali sukelti šalutinį poveikį, nors jis pasireiškia ne visiems žmonėms. 

Labai dažnas (pasireiškia daugiau kaip 1 pacientui iš 10)
· Padažnėjęs širdies plakimas.
· Juntamas širdies plakimas (palpitacija).
· Stiprus krūtinės skausmas.
· Nereguliarus širdies plakimas.
· Aritmija (per dažnas ar per retas širdies plakimas).
· Skilvelių tachikardija (dažnas širdies plakimas, kylantis iš vieno iš širdies skilvelių).
· Vainikinių arterijų spazmas (laikinas staigus vienos širdies raumens kraujagyslės susitraukimas).
· ST segmento pakilimas elektrokardiogramoje.

Dažnas (pasireiškia 1-10 pacientų iš 100)
· Padidėjusio jautrumo reakcijos, įskaitant išbėrimą.
· Karščiavimas.
· Eozinofilija (didelė eozinofilinių granulocitų koncentracija kraujyje).
· Bronchų spazmas (staigus bronchiolių sienelių raumenų susitraukimas).
· Galvos skausmas.
· Didelis kraujospūdis (hipertenzija).
· Reikšmingas sistolinio kraujospūdžio padidėjimas (tai rodo perdozavimą).
· Nespecifinis krūtinės skausmas.
· Dusulys.
· Astma.
· Pykinimas.

Nedažnas (pasireiškia 1-10 pacientų iš 1 000)
· Prieširdžių virpėjimas (nenormalus širdies ritmas, susijęs su viršutinėmis kameromis, t. y. prieširdžiais).
· Skilvelių virpėjimas (nekoordinuoti širdies raumens susitraukimai skilveliuose).
· Kairiojo skilvelio nutekėjimo tako susiaurėjimas.
· Mažas kraujospūdis (hipotenzija).
· Nedidelis kraujagyslių susiaurėjimas, ypač ligoniams, jau gydytiems beta adrenoreceptorių blokatoriais.

Retas (pasireiškia 1-10 pacientų iš 10 000)
· Flebitas (kraujo krešulių susidarymas).
· Lokalus uždegimas.
· Anafilaksinė reakcija (sunki padidėjusio jautrumo alerginė reakcija).
· Sunkūs gyvybei pavojingi astmos priepuoliai, kuriuos gali sukelti padidėjęs jautrumas sulfitams.

Labai retas (pasireiškia mažiau kaip 1 pacientui iš 10 000)
· Sumažėjusi kalio koncentracija kraujo serume (kaip ir vartojant kitokių katecholaminų).
· Mioklonija (nevalingi raumenų trūkčiojimai) (toks poveikis pasireiškė sunkiu inkstų nepakankamumu sirgusiems Dobutamine Hameln vartojusiems ligoniams). 
· Miokardo išemija (širdies raumens aprūpinimo krauju sumažėjimas).
· Miokardo infarktas (širdies priepuolis).
· Eozinofilinis miokarditas (širdies raumens uždegimas).
· Mirtinas širdies plyšimas dobutamino sukelto krūvio tyrimo metu.
· Odos audinių žūtis (nekrozė).

Dažnis nežinomas (negali būti įvertintas pagal turimus duomenis)
· Staigus noras šlapintis.

Jeigu pasireiškė sunkus šalutinis poveikis arba pastebėjote šiame lapelyje nenurodytą šalutinį poveikį, pasakykite gydytojui arba vaistininkui.

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui, vaistininkui arba slaugytojui. Apie šalutinį poveikį taip pat galite pranešti Valstybinei vaistų kontrolės tarnybai prie Lietuvos Respublikos sveikatos apsaugos ministerijos nemokamu telefonu 8 800 73568 arba užpildyti interneto svetainėje www.vvkt.lt esančią formą ir pateikti ją Valstybinei vaistų kontrolės tarnybai prie Lietuvos Respublikos sveikatos apsaugos ministerijos vienu iš šių būdų: raštu (adresu Žirmūnų g. 139A, LT-09120 Vilnius), nemokamu fakso numeriu 8 800 20131, el. paštu NepageidaujamaR@vvkt.lt, taip pat per Valstybinės vaistų kontrolės tarnybos prie Lietuvos Respublikos sveikatos apsaugos ministerijos interneto svetainę (adresu http://www.vvkt.lt). Pranešdami apie šalutinį poveikį galite mums padėti gauti daugiau informacijos apie šio vaisto saugumą.

5.	Kaip laikyti Dobutamine Hameln

Šį vaistą laikykite vaikams nepastebimoje ir nepasiekiamoje vietoje.

Ant ampulės ir dėžutės po „Tinka iki“ nurodytam tinkamumo laikui pasibaigus, šio vaisto vartoti negalima. Vaistas tinka vartoti iki paskutinės nurodyto mėnesio dienos.

Laikyti ne aukštesnėje kaip 25 °C temperatūroje, išorinėje pakuotėje, kad preparatas būtų apsaugotas nuo šviesos. Nesuvartotą preparatą sunaikinti.

Dobutamine Hameln koncentratą prieš vartojimą būtina praskiesti, jo galima tik infuzuoti į veną. Paprastai galutinė infuzinio tirpalo koncentracija būna 250 mikrogramų/ml, 500 mikrogramų/ml arba 1000 mikrogramų/ml.

Dobutamine Hameln prieš infuziją galima skiesti šiais steriliais intraveniniais infuziniais tirpalais: 0,9% (9 mg/ml) natrio chlorido tirpalu, 5% (50 mg/ml) gliukozės tirpalu, 5% (50 mg/ml) dekstrozės tirpalu ar Ringerio laktato tirpalu.

Nustatyta, kad fizikiniu ir cheminiu požiūriu 2°C-8°C temperatūroje preparatas išlieka stabilus 24 valandas. Mikrobiologiniu požiūriu paruoštą infuzinį tirpalą būtina vartoti nedelsiant. Jei jo nevartojama iš karto, už vaistinio preparato laikymo trukmę ir sąlygas atsako jo infuzuojantis specialistas, tačiau paprastai laikoma ne ilgiau kaip 24 valandas 2°C-8C temperatūroje, nebent paruošimas ar skiedimas atliktas kontroliuojamomis ir validuotomis aseptinėmis sąlygomis.

Praskiestas dobutamino hidrochlorido tirpalas gali tapti rausvas. Toks su laiku stiprėjantis spalvos pokytis atsiranda dėl silpnos vaistinio preparato oksidacijos. Vis dėlto, jei laikomasi rekomendacijų preparatą laikyti ne ilgiau kaip 24 valandas 2°C-8°C temperatūroje, vaistinio preparato poveikio stiprumas reikšmingai nesumažėja.

Pastebėjus matomų gedimo požymių ar dalelių, šio vaisto vartoti negalima.

Už tinkamą Dobutamine Hameln laikymą, vartojimą ir sunaikinimą bus atsakingas Jūsų gydytojas ar vaistininkas.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.


6.	Pakuotės turinys ir kita informacija

Dobutamine Hameln sudėtis 
Veiklioji medžiaga yra dobutaminas.
Kiekviename ml yra 12,5 mg dobutamino (atitinkančio 14,01 mg dobutamino hidrochlorido).
Kiekvienoje 20 ml ampulėje yra 250 mg dobutamino (atitinkančio 280,2 mg dobutamino hidrochlorido).

Pagalbinės medžiagos yra natrio metabisulfitas (E223), vandenilio chlorido rūgštis (pH koreguoti), natrio hidroksidas (pH koreguoti), injekcinis vanduo ir anglies dioksidas.

Dobutamine Hameln išvaizda ir kiekis pakuotėje
[bookmark: _GoBack]Dobutamine Hameln tiekiamas 20 ml I tipo skaidraus stiklo ampulėmis. Pakuotėje yra 5 arba 10 ampulių.


Gamintojas
Hameln rds a.s.
Horná 36
900 01 Modra
Slovakija

arba 

Siegfried Hameln GmbH 
Langes Feld 13, 
Hameln, D-31789
Vokietija


Lygiagretus importuotojas 
UAB „Adeofarma”
Goštauto g.8-205, 
Vilnius, Lietuva

Perpakavo 
BĮ UAB „Norfachema”
Vytauto g. 6, Jonava
Lietuva

arba

UAB „Entafarma“
Klonėnų vs. 1, 
Širvintų r. sav.
Lietuva

Registruotojas eksportuojančioje valstybėje yra Hameln pharmaceuticals ltd, Gloucester,
Jungtinė Karalystė.

Šis pakuotės lapelis paskutinį kartą peržiūrėtas 2019-07-30

Naujausia pakuotės lapelio redakcija pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos (VVKT) interneto svetainėje http://www.vvkt.lt/

Lygiagrečiai importuojamas vaistinis preparatas nuo referencinio vaistinio preparato skiriasi pagalbinėmis medžiagomis (sudėtyje yra anglies dioksido), laikymo sąlygomis (reikia papildomai laikyti išorinėje pakuotėje, kad preparatas būtų apsaugotas nuo šviesos) ir tinkamumo laiku (referencinio vaistinio preparato tinkamumo laikas – 2 metai, lygiagrečiai importuojamo – 3).

--------------------------------------------------------------------------------------------------------------------
Žemiau pateikta informacija skirta tik sveikatos priežiūros specialistams

Dobutamine Hameln koncentratą prieš vartojimą būtina praskiesti, jo galima tik infuzuoti į veną per intraveninę adatą ar kateterį. Dobutamino pusinės eliminacijos laikas yra trumpas, todėl vaistinio preparato reikia vartoti nepertraukiama infuzija. Didelės koncentracijos dobutaminą galima infuzuoti tik naudojant infuzinę pompą ar kitokią sistemą, garantuojančią tikslų dozavimą.

Dobutamine Hameln prieš infuziją galima skiesti šiais steriliais intraveniniais infuziniais tirpalais: 0,9% (9 mg/ml) natrio chlorido tirpalu, 5% (50 mg/ml) gliukozės tirpalu, 5% (50 mg/ml) dekstrozės tirpalu ar Ringerio laktato tirpalu.

[bookmark: OLE_LINK5][bookmark: OLE_LINK1]Fizikiniu ir cheminiu požiūriu 2°C-8°C temperatūroje preparatas išlieka stabilus 24 valandas. Mikrobiologiniu požiūriu paruoštą infuzinį tirpalą būtina vartoti nedelsiant. Jei jo nevartojama iš karto, už vaistinio preparato laikymo trukmę ir sąlygas atsako jo infuzuojantis specialistas, tačiau paprastai laikoma ne ilgiau kaip 24 valandas 2°C-8C temperatūroje, nebent paruošimas ar skiedimas atliktas kontroliuojamomis ir validuotomis aseptinėmis sąlygomis.

Nesuvartotą preparatą ar atliekas reikia tvarkyti laikantis vietinių reikalavimų.

